170 



Fig. 23. Caltha palustris. 

 A. Længdesnit af Frøet; K. — Kim, 

 B. = Rafe, CA. = Gbalaza. B. Tvær- 

 snit af Ghalaza (Obj.V, Ok. 0). visende 

 Epidermis og det destruerede Parenkym. 



et mørkfarvet Cellelag 

 er adskilt fra det egent- 

 lige Frø; Betragtning af 

 Kimens Orientering i 

 Frøet lærer, at det om- 

 talte Væv er en Op- 

 svulmning af Ghalaza- 

 regionen, og at dets 



Fortsættelse langs 

 Frøets Side er Rafe. 

 Dette Parti af Frøet 

 fungerer nu som Flydte- 



apparat; allerede dets lyse Farve tyder paa, at det er luft- 

 førende. Dette bekræftes ved Forsøg; medens alle ubeska- 

 digede Frø holde sig svømmende trods stærk Rystning, vil 

 alle de, der ere berøvede det lyse Parti, gaa til Bunds. 

 Flydeorganets Bygning er følgende: Yderst findes en med 

 Garvesyre stærkt imprægneret Overhud med tykke Vægge; 

 dens Funktion er mekanisk, den beskytter Flydeapparatet 

 mod at falde sammen. Det Indre er opfyldt af mere eller 

 mindre sammenhængende Rester af Cellevægge (bestaaende 

 af Cellulose), der danne et løst Nætværk, og bevirke, at det 

 Hele bliver som et eneste, luftfyldt Rum. 



b) Frø med luftfyldte Intercellularer. 



Potamogeton natans (Schenck 29,132). Smaafrugterne 

 ere Stenfrugter, hvis Frugtkjød er bygget af Parenkymceller 

 med tynde Vægge, der ere ret resistente mod Svovlsyre og 

 Kromsyre. Indholdet er Protoplasmarester og talrige Stivelse- 

 korn. Mellem Cellerne er der store Lakuner, saa at Vævet 

 faar samme Udseende , som f. Ex. Barkvævet hos Vand- og 

 Sumpplanterne. Den Luft, der findes i disse Lakuner, gjør 

 Frugten lettere end Vand; Stenen alene (med Frøet) er 

 tungere end Vand. Naar Lakunerne efter nogen Tids For- 



